CELEX: 32007L0015
Language: da
Date: 2007-03-14 00:00:00
Title: Kommissionens direktiv 2007/15/EF af 14. marts 2007 om ændring, med henblik på tilpasning til den tekniske udvikling, af bilag I til Rådets direktiv 74/483/EØF om udragende dele på motordrevne køretøjer(EØS-relevant tekst).

15.3.2007   
            
            
               DA
            
            
               Den Europæiske Unions Tidende
            
            
               L 75/21
            
         
      KOMMISSIONENS DIREKTIV 2007/15/EF
   af 14. marts 2007
   om ændring, med henblik på tilpasning til den tekniske udvikling, af bilag I til Rådets direktiv 74/483/EØF om udragende dele på motordrevne køretøjer
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), særlig artikel 13, stk. 2, andet led,
   under henvisning til Rådets direktiv 74/483/EØF af 17. september 1974 om tilnærmelse af medlemsstaternes lovgivning om udragende dele på motordrevne køretøjer (2), særlig artikel 5, og
   ud fra følgende betragtninger:
   
               (1)
            
            
               Direktiv 74/483/EØF er et af særdirektiverne under den EF-typegodkendelsesprocedure, der er fastlagt i direktiv 70/156/EØF. Bestemmelserne i direktiv 70/156/EØF om systemer, komponenter og separate tekniske enheder til køretøjer finder derfor anvendelse på direktiv 74/483/EØF.
            
         
               (2)
            
            
               På baggrund af den tekniske udvikling og for at gøre de tekniske krav mere klare, bør kravene til kofangere justeres.
            
         
               (3)
            
            
               Bilag IV, del II, i direktiv 70/156/EØF indeholder en liste over FN's Økonomiske Kommission for Europas (FN/ECE) regulativer, der kan accepteres som alternativer til typegodkendelsesdirektiver. I forbindelse med tilpasningen til den tekniske udvikling af bilag I til Rådets direktiv 74/483/EØF er det derfor nødvendigt at afstemme kravene i dette direktiv med det tilsvarende FN/ECE regulativ 26.
            
         
               (4)
            
            
               Direktiv 74/483/EØF bør derfor ændres i overensstemmelse hermed.
            
         
               (5)
            
            
               Foranstaltningerne i dette direktiv er i overensstemmelse med udtalelse fra Udvalget for Tilpasning til den Tekniske Udvikling, som er nedsat i henhold til artikel 13, stk. 1, i direktiv 70/156/EØF —
            
         UDSTEDT FØLGENDE DIREKTIV:
   Artikel 1
   Bilag I til direktiv 74/483/EØF ændres som angivet i bilaget til nærværende direktiv.
   Artikel 2
   Hvis forskrifterne i direktiv 74/483/EØF som ændret ved nærværende direktiv ikke er opfyldt, skal en medlemsstat af grunde, der vedrører udragende dele, med virkning fra 4. april 2009 nægte EF-typegodkendelse eller national typegodkendelse af en køretøjstype.
   Artikel 3
   1.   Medlemsstaterne vedtager og offentliggør senest den 4. april 2008 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   De anvender disse bestemmelser fra den 5. april 2008.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 4
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 5
   Dette direktiv er rettet til medlemsstaterne.
   
      Udfærdiget i Bruxelles, den 14. marts 2007.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 42 af 23.2.1970, s. 1. Senest ændret ved Europa-Parlamentets og Rådets direktiv 2006/40/EF (EUT L 161 af 14.6.2006, s. 12).
   
      (2)  EFT L 266 af 2.10.1974, s. 4. Senest ændret ved tiltrædelsesakten af 2003.
   
      BILAG
      Punkt 6.5.2. i bilag I i direktiv 74/483/EØF erstattes med følgende:
      
         
                     »6.5.2.
                  
                  
                     Hvis kofangerlinjen, for eller bag, svarende til omridset af bilens lodrette projektion fører hen over en stiv overflade, skal denne overflade have en krumningsradius på mindst 5 mm i alle punkter mellem omridset og linjer oven- eller nedenfor dette 20 mm indad, og målt normalt til ethvert punkt på omridset. Alle andre områder af kofangerne skal have en mindste krumningsradius på 2,5 mm.
                     Denne bestemmelse finder anvendelse på den del af området fra omridset, som er beliggende mellem berøringspunkterne med to lodrette planer, der hver danner en vinkel på 15° med køretøjets langsgående symmetriplan (se figur 1).